Document ID: 31972R0688

31972R0688
L 082/12
SLUŽBENI LIST EUROPSKE UNIJE
28.03.1972.
UREDBA KOMISIJE (EEZ) br. 688/72
od 28. ožujka 1972.
o izmjeni Uredbe (EEZ) br. 1767/68 o sustavu najnižih cijena za izvoz podanaka, lukovica i gomolja cvijeća u treće zemlje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 234/68 (1) od 27. veljače 1968. o uspostavljanju zajedničke organizacije tržišta za živo drveće i druge biljke, lukovice, korijenje i slično, rezano cvijeće i ukrasno lišće, a posebno njezin članak 7. stavak 2.,
budući da članak 1. Uredbe Komisije (EEZ) br. 1767/68 (2) od 6. studenoga 1968. o sustavu najnižih cijena za izvoz podanaka, lukovica i gomolja cvijeća u treće zemlje, kako je izmijenjena Uredbom (EEZ) br. 1946/70 (3), predviđa da se najniže izvozne cijene trebaju utvrditi svake godine najkasnije do 31. listopada, osim cijena za begonije, gloksinije, gladiole, dalije i ljiljane, koje se moraju utvrditi najkasnije do 31. prosinca, i da svaka država članica treba svake godine do 1. prosinca za begonije, gloksinije, gladiole, dalije i ljiljane, a do 15. listopada svake godine za ostale proizvode obuhvaćene sustavom najnižih izvoznih cijena, dostaviti sve podatke potrebne za ocjenu kretanja cijena na međunarodnim tržištima i za utvrđivanje najnižih cijena;
budući da je iskustvo pokazalo da države članice ne mogu dostaviti podatke iz članka 1. stavka 3. Uredbe (EEZ) br. 1767/68 u utvrđenim rokovima; budući da rokove koji su utvrđeni za slanje tih podataka, a time i datume koji su predviđeni za utvrđivanje najnižih izvoznih cijena za različite lukovice cvijeća treba izmijeniti kako bi se osigurala pravilna primjena te Uredbe;
budući da su mjere predviđene ovom Uredbom u skladu s mišljenjem Upravljačkog odbora za živo bilje,
DONIJELA JE OVU UREDBU:
Članak 1.
1. Prve dvije rečenice članka 1. stavka 1. Uredbe (EEZ) br. 1767/68 zamjenjuju se sljedećim:
1.„1. Najniže izvozne cijene predviđene u članku 7. Uredbe (EEZ) br. 234/68 utvrđuju se svake godine najkasnije do:
-
31. ožujka za begonije, gloksinije, gladiole, dalije i ljiljane,
-
31. siječnja za ostale proizvode.
Te se cijene primjenjuju na proizvode ubrane nakon datuma njihovog utvrđivanja.”
2. U stavku 3. istog članka, datumi „1. prosinca” i „15. listopada” zamjenjuju se datumima „1. ožujka”, odnosno „1. siječnja”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. ožujka 1972.

Labels: 3
2
6